मलेसियामा सप्तरीका युवकको कोरोनाले मृत्यु
चार वर्षदेखि मलेसियामा रोजगारी गर्दे आएका सप्तरीका एक युवकको कोरोना संक्रमणका कारण मृत्यु भएको छ । तिलाठी कोइलाडी गाउँपालिका–८ तोपाका ४० वर्षीय शिवचन्द्र खंगको कोरोना संक्रमणका कारण मृत्यु भएको मलेसियामै रहेका उनका आफन्त किसुनदेव खंगले बताए । उनी दुई हप्ताअघि कोरोना संक्रमति भएका थिए ।
राजविराज — चार वर्षदेखि मलेसियामा रोजगारी गर्दे आएका सप्तरीका एक युवकको कोरोना संक्रमणका कारण मृत्यु भएको छ । तिलाठी कोइलाडी गाउँपालिका–८ तोपाका ४० वर्षीय शिवचन्द्र खंगको कोरोना संक्रमणका कारण मृत्यु भएको मलेसियामै रहेका उनका आफन्त किसुनदेव खंगले बताए । उनी दुई हप्ताअघि कोरोना संक्रमति भएका थिए ।संक्रमण भएपछि उपचारमा रहेका उनको अवस्था गम्भीर भएपछि पछिल्लो १० दिनयता उनलाई आईसीयूमा राखी उपचार गरिदै आएकोमा आइतबार उपचारको क्रममा उनको मृत्यु भएको हो । मृतक खंग मलेसियाको शाहआलम सहरमा सेक्युरिटी गार्डमा कार्यरत थिए ।मृतक खंगका ५ छोरी छन् । उनी एक वर्षपछि फर्कने तयारीमा थिए । परिवार चलाउनेकै मृत्यु भएपछि उनको परिवार अहिले शोकसँगै संकटमा परेका छन् । 